alexandrainst/scandi-wiki huggingface dataset:
Hub Chowki oljekraftverk

Hub Chowki oljekraftverk (engelsk: Hub River power plant) er et oljekraftverk i Balutsjistan i det vestre Pakistan. Det har en installert produksjonskapasitet på 1292 MW, fordelt på 4 like store blokker. Anlegget ble påbegynt omkring 1990, og stod ferdig i 1997. Brenselkilden er fyringsolje. Operatørselskapet holder til i Hub Chowki.

Oljeforsyningen via oljeledning gjennom Balutsjistan er omstridt av lokale klanledere, som tar egne avgifter for transporten. All elektrisiteten selges til den statlige duopolist-grossisten WAPDA.

Eksterne lenker
 IndustCards – «Oil- and Gas-Fired Plants in Pakistan ».

Varmekraftverk i Pakistan
Oljekraftverk i Pakistan
Alopesi

Alopesi eller alopecia er et medisinsk uttrykk som beskriver tap av hår, både kroppshår og hodehår, i større eller mindre grad.

Eksempler på alopese 
 Mannlig hårtap (Alopecia androgenica) – Typisk hårtap hos menn i form av utvikling av måne og høye viker. Normalvariant. Forekommer tross navnet også hos kvinner.
 Alopecia areata – Sykdom med flekkvist tap av hår.
 Alopecia totalis – Sykdom der alt håret på skalpen forsvinner.
 Alopecia universalis – Sykdom der alt håret på hele kroppen forsvinner.

Sykdommer
Aryabhata

Aryabhata (født 476 i Patna, død 550) var en kjent indisk astronom og matematiker. I en alder av 23 år publiserte Aryabhata en astronomisk avhandling om 118 sanskritvers, for å oppsummere tidens vedisk matematikkunskaper. Aryabhatiya, som publikasjonen ble kalt, skulle bli en av de mest briljante prestasjoner i matematikkens historie med vidtrekkende konsekvenser i både øst og vest. Tidlige arabiske forskere som studerte Aryabhata kalte ham Ardshabahr.

Astronomi 
Aryabhatiya inneholder en teori, der Jorden kretser rundt sin egen akse og han bestemte korrekt jordens aksielle rotasjon. Muligens inspirert av Yajnavalkya la han også frem en heliosentrisk gravitasjonsteori, nesten  år før Kopernikus. Aryabhata sluttet seg til at planetbanene var elliptiske og kom med en gyldig forklaring på sol- og måneformørkelser. Hans teori om relativ bevegelse antedaterte Einsteins med  år.

Matematikk 
Arybhatas studier i algebra og trigonometri, som la grunnlaget for derivasjon og integrasjon, påvirket europeiske matematikere  år senere, da hans tekster ble oversatt til europeiske språk fra 700-tallets arabiske oversetninger av sanskritoriginalen. Han beregnet verdien av pi til 3,1416, men han gjorde også feilaktige beregninger av tetraeder og kulens volum. Aryabhatas fremstillng av å fra ut kvadratroten og kubikkroten forutsetter at dagens tallsystem benyttes.

Den nærmeste som kom til å følge sporene til Aryabhata var Brahmagupta.

Referanser 

Indiske matematikere
Indiske astronomer
Personer fra Patna
Fødsler i 476
Dødsfall i 550
Artikler i astronomiprosjektet
Ålandstidningen

Ålandstidningen (Åland) er en dagsavis for Åland som kommer ut i Mariehamn. Avisen ble grunnlagt i 1891 og var talerør for kampen for gjenforening med Sverige. Avisen var lenge Ålands eneste dagsavis og hadde derfor en sterk innflytelse på opinionsdannelsen. 

Ålandstidningen har nå fått konkurranse fra avisen Nya Åland, men Ålandstidningen er fortsatt landskapets største avis med et opplag på rundt  eksemplarer. Avisen kommer ut seks dager i uken. Nyhetene publiseres også på avisens nettside.
Avisen eies av Ålands Tidnings-Tryckeri Ab.

Referanser

Eksterne lenker 
 Ålandstidningen på nettet
 Historiska tidningsbiblioteket: Åland (1891–1909)
 Uppslagsverket Finland, Åland

Finske aviser
Aviser etablert i 1891
Åland
1890-årene i Finland
Svenskspråklige aviser
Muzaffargarh kraftverk

Muzaffargarh kraftverk  er et kombinert gasskraftverk og oljekraftverk i Pakistan. Det har en installert produksjonskapasitet på 740 MW, fordelt på 2 blokker à 210 MW, og en større blokk à 320 MW. Anlegget stod ferdig i 1991. Brenselkilden er olje og naturgass.

Eksterne lenker
 Answers.com

Varmekraftverk i Pakistan
Gasskraftverk i Pakistan
Oljekraftverk i Pakistan
90482 Orcus

90482 Orcus (; overgangsnavn 2004 DW) er et kuiperbelte-objekt (KBO) med en diameter på rundt  km. Det ble oppdaget av Michael Brown fra Caltech, av Chad Trujillo fra Gemini Observatory og av David Rabinowitz fra Yale-universitetet. Oppdagelsesbildene av objektet ble tatt 17. februar 2004. Etter oppdagelsen ble det funnet bilder tatt av objektet så tidlig som 8. november 1951. Navnet kommer fra den romerske guddommen Orcus.

Banen 
Orcus er en typisk plutino (objekt i 2:3 baneresonans med Neptun). Orcus bruker 247 år på et omløp rundt Solen og har en bane som er svært lik den til Pluto, bortsett fra at den er orientert forskjellig. Selv om Orcus på et punkt i banen nærmer seg banen til Neptun, sørger baneresonansen mellom de to objektene for at det alltid er stor avstand mellom dem (i tillegg kommer en vinkelseperasjon på 60°).

Fysiske karakteristikker 

Den absolutte størrelsesklassen til Orcus er på 2,3 (til sammenligning har et annet KBO, 50000 Quaoar, en abs. mag. på 2,6). I første kvartal av 2007 ble det gjort kjent at romteleskopet Spitzer hadde fått øye på Orcus i det fjerninfrarøde. Observasjonene kunne avgrense den estimerte diameteren til objektet til 946,3+74,1-72,3 km. Orcus ser ut til å ha en høy albedo på ~20%.

Farge og spekter 
Observasjoner i det infrarøde av European Southern Observatory gir resultater som stemmer med blandinger av is og karbonholdige bindinger. Videre kan spekteret tatt av Gemino-observatoriet bekrefte en middels vassissignatur; omtrent 15–30%, men ikke mer enn 50% av overflaten er dekt av is. Dette antyder at det på Orcus finnes mindre is enn det en finner på Plutomånen Charon, men lignende det en finner på neptunmånen Triton. Avgrensinger for hvor mye Metanis kom en også frem til; mindre enn 30% av overflaten er dekket av metan i fast form.

KBOer viser et bredt utvalg av farger og spekter; til og med blant objekter med like baneparameter. Orcus har en nøytral farge sammenlignet med andre røde objekt, som 28978 Ixion.

Satellitt 
Oppdagelsen av en satellitt i bane rundt Orcus ble annonsert i IAUs notis IAUC 8812 22. februar 2007. Banen til månen er enda ikke kjent. Den ble funnet 0,25 buesekund fra Orcus med en størrelsesforskjell på 2,5. Med en albedo lig Orcus vil den ha en diameter på ~220 km, noe som er stort sammenlignet med Orcus. Månen har fått navnet Vanth.

Referanser 

Kuiperbelteobjekter
Småplaneter
Himmellegemer oppdaget i 2004
Astronomiske oppdagelser av Eleanor F. Helin
Juan Carlos Onganía

Juan Carlos Ongania (født 17. mars 1914 i Marcos Paz i Argentina, død 8. juni 1995 i Buenos Aires) var en militær president i Argentina fra 28. juni 1966 og frem til den 8. juni 1970.

Militærdiktatur 
Han kom til makten som en militær diktator etter et statskupp mot den tidligere demokratisk valgte presidenten Arturo Illia. Som militær diktator, suspenderte Onganía alle de andre politiske partiene i Argentina.

Mens foregående militærkupp i Argentina var rettet mot å etablere midlertidige militære juntaer, så tok Revolución Argentina som diktator Onganía var en del av, sikte på å etablere en langsiktig ny politisk og sosial orden. Som verken var et liberalt demokrati eller inspirert av kommunisme som flere av datidens militærdiktaturer var. 

Ongania sitt hensynsløse militær-regime ble i stor grad svekket av stadige folkelige opprør som i stor grad bestod av arbeidere, bønder og universitets-studenter som fant sted i hele landet, særlig i innlandet. En militærjunta som var ledet av general Alejandro Lanusse krevde at Onganía skulle gå av med umiddelbar virkning. Da diktatoren nektet, ble han styrtet av militærjuntaen.

Referanser 

Argentinske presidenter
Argentinske politikere
Personer fra Marcos Paz
Nylands brigade

Nylands brigade (svensk: Nylands brigad, finsk: Uudenmaan prikaati) er Finlands eneste svenskspråklige militære avdeling. Enheten ble opprettet i 1952 og fikk sitt nåværende navn i 1957.
Avdelingen ligger under det finske sjøforsvaret og utdanner soldater for kyst- og skjærgårdsoperasjoner. Brigaden er stasjonert ved Ekenäs i Raseborg kommune.

Nylands brigade regner sine aner fra det Nylandske regimentet og feirer sin årsdag den 18. april til minne om slaget ved Siikajoki i 1808.

Nylands brigade består av to troppeenheter, Vasa kystjegerbataljon og Ekenäs kystbatalajon. Militært og sivilt personell ansatt ved brigaden utgjør rundt 200 personer, mens det er ca. 1000 vernepliktige (hvorav 1 % kvinner). Rundt 15 % av de vernepliktige har finsk som morsmål, men omkring halvparten av dem har gått i svensk skole eller har snakket svensk med en av foreldrene.

Eksterne lenker 
 Nettside for Nylands brigade 
 Uppslagsverket Finland, Nylands brigad

Finlands forsvar
Nyland
Vestsiden-Askøy Idrettslag

Vestsiden-Askøy Idrettslag (stiftet 6. juni 1964) er en fotballklubb på Askøy i Hordaland. Hjemmebane og klubbfasiliteter er plassert på Ravnanger. Pr. februar 2010 har klubben ca. 550 medlemmer fordelt på nærmere 40 fotballag. Herrelaget i fotball spiller i 3.divisjon, mens damelaget spiller i 2. divisjon.

Historikk
Klubben ble til 23. november 1969 da Hanøy Idrettslag og Ravnanger Idrettslag ble slått sammen. Offisielt opererer klubben med stiftelsesdato 6. juni 1964 som er datoen for stiftelsen av Hanøy IL.

Eksterne lenker 
 

Fotballag i Hordaland
Fotballag etablert i 1964
Sport på Askøy
Sommerlyst skole

Sommerlyst skole er en ungdomsskole sør på Tromsøya.

Skolen er en av Tromsøs største ungdomsskoler, og har i underkant av 500 elever fordelt på 36 kontaktlærergrupper.

Satsningsområder:
 Å gi alle elever tilpasset opplæring
 Å utvikle elevenes motivasjon for å lære
 Å sette elevene i stand til livslang læring
 Å utvikle skolen som samarbeidsorganisasjon hvor lærerne gjennom samarbeid har medansvar for planlegging, evaluering og fordeling av ressurser
 Å få en skole i stadig utvikling

Elever ved skolen har siden 1975 produsert den årlige revyen Polarshow, som alltid har premiere rett etter påske. Polarshow er en av de eldste av Tromsøs skolerevyer.

Rektorer 

 Merethe Dalseth fra 2019. 
 fra 2017 til 2019.
 fra 2012 til 2017.
Kjell-Olav Mentzoni fra 2006 til 2012.

Referanser

Eksterne lenker 
 

Ungdomsskoler i Troms og Finnmark
Skoler i Tromsø
Jordens magnetfelt

Jordens magnetfelt er kan tilnærmes ved en magnetisk dipol med den ene polen nære den geografiske nordpolen og den andre polen nær den geografiske sydpolen. En tenkt linje mellom de to magnetiske polene ville helle med cirka 11,3° mot jordens rotasjonsaksel.

Rent fysisk og definisjonsmessig er den magnetiske polen som fins nær nordpolen en magnetisk sydpol, ettersom en magnetisk nordpol dras mot den. Av samme grunn finnes det i fysisk sammenheng jordens magnetiske nordpol ved sydpolen. I daglig tale mener man imidlertid magnetpolen ved nordpolen når man snakker om den magnetiske nordpolen og magnetpolen ved sydpolen når man snakker om den magnetiske sydpolen.

Jordas magnetfelt blir trolig dannet rundt den ytre kjernen, som består av smeltet jern. På grunn av små avvik i temperaturen i smeltemassen oppstår det såkalte konveksjonsstrømmer, som sammen med jordas rotasjon holder det smeltede jernet i konstant bevegelse. Bevegelsen skaper en elektrisk strøm som induserer et magnetfelt som igjen setter mer av jernet i bevegelse – en prosess kjent som geo-dynamoen.

Det magnetiske feltet strekker seg titusentalls av kilometer ut i verdensrommet og danner der magnetosfæren

Den magnetiske sydpol og nordpol har byttet plass mange ganger, det har som regel gått 200 000–300 000 år mellom hver gang. Men nå er det omkring 786 000 år siden polene byttet plass forrige gang. Selv om det nå er gått så lang tid og at magnetfeltet de siste 160 år har blitt svakere, noe som kan tyde på en snarlig polvending, mener forskerne at det går minst 500 år før det skjer.

Forskernes data viser at jordas magnetfelt svekkes i tiden opp mot et polskifte, men en datasimulering viser at magnetfeltet aldri forsvinner helt. Svekkelse i magnetfeltet gjør jorda mer utsatt for stråling fra rommet.

Referanser

Se også 

 Den magnetiske nordpol
 Den magnetiske sydpol
 Jordens kjerne
 Aurora polaris

Geofysikk
Magnetisme
Jorden
Artikler i astronomiprosjektet

eo:Geomagnetiko
ro:Geomagnetism
tr:Jeomanyetizma
Fredrik Gulbrandsen

Fredrik Aasmundrud Gulbrandsen (født 10. september 1992) er en norsk fotballspiller som spiller for den tyrkiske klubben Adana Demirspor.

Han er sønn av tidligere Lillestrøm-spiller Tom Gulbrandsen.

Karriere

LSK 
Gulbrandsen fikk sin Tippeligadebut for Lillestrøm mot  6. mai 2009, som den yngste Lillestrøm-spilleren som har debutert noensinne. Han byttet inn for Karim Essediri i det 67. minutt, bare 16 år og 238 dager gammel. Han scoret sitt første mål på A-laget i cupkampen borte mot Asker fotball 17. juni 2009. Etter låneoppholdet i Lyn, gjorde han «comeback» i LSK-trøya, da han i hjemmekampen mot  31. juli 2010 kom inn som reserve for Ruben Gabrielsen i det 80. spilleminutt. Han signerte ny proffkontrakt med LSK i begynnelsen av oktober 2009.

Lyn 
Gulbrandsen ble lånt ut til  29. mars 2010. Utlånsavtalen ble forlenget med ytterligere en måned både 29. april 2010 og 31. mai 2010. Låneavtalen ble kansellert 30. juni 2010, da fotballklubben Lyn begjærte seg selv konkurs. Han spilte 8 ligakamper og scoret 1 mål for Lyn i Adeccoligaen.

Molde 
Sommeren 2013 valgte han å gå til  for en verdi av 3 millioner kroner. Etter at han ble solgt til Molde opplevde han å bli hetset for den avgjørelsen fra sine tidligere tilhengere i . Det gikk så langt at hans far, den tidligere legenden i  gikk ut og ba om at temperaturen senket seg.
Han spilte ti kamper og skåret fem mål for Molde det første halvåret han var der.

Landslag 
Gulbrandsen har også en rekke aldersbestemte landskamper for Norge. Han ble kåret til turneringens beste spiller da G18-landslaget deltok i en firenasjonsturnering i Portugal i mai 2010.

Han fikk sin landslagsdebut for  mot  i Stavanger den 27. august 2014.

Meritter 
Molde FK
 NM: (2) 2013, 2014
 Seriemester: (1) 2014

A-landskamper

Referanser

Eksterne lenker 
 
 Profil på Moldefk.no
 Profil på Lyn.no
 Profil på lynfotball.net

Norske fotballspillere
Norske landslagsspillere i fotball for herrer
Fotballspillere for Lillestrøm SK
Fotballspillere for Lyn Fotball
Fotballspillere for Molde FK
Fotballspillere for FC Red Bull Salzburg
Fotballspillere for New York Red Bulls
Fotballspillere for İstanbul BB
Norske fotballspillere i Østerrike
Norske fotballspillere i USA
Norske fotballspillere i Tyrkia
Norgesmestere i fotball
Personer fra Skedsmo kommune
Kinas riksvei 219

Kinas riksvei 219 (G219) løper langs Folkerepublikken Kina sørvestre grense, fra Kargilik i den autonome region Xinjiang til Lhazê i den autonome region Tibet. Den er 2743 kilometer lang. 

Byggingen av riksveien begynte i 1951.  Den var ferdig i 1957. Veien fører gjennom det omtvistede område Aksai Chin, et område administrert av Folkerepublikken Kina, men også gjort krav på av India, og byggingen av veien var med på å utløse den sino-indiske krig i 1962.

Veien passerer nær Kailashfjellet, Manasarovarsjøen og Pangong Tso.

Rute og distanse

Referanser

Eksterne lenker 
 The Highway 219 from Yecheng over Western Tibet to Kathmandu Description and profile of the route.
 Going round in circles on the road to Nirvana  describes a journey along part of the route
 Some photos along the Highway 219
 A detailed description of a bicycle ride along Highway 219 with lots of photos

Veier i Folkerepublikken Kina
Xinjiang
Transport i Tibet
Hjørdis Kurås

Hjørdis Kurås (født 7. august 1974 i Oslo) er en norsk kunstner med utdannelse innen teater og billedkunst. Hun har deltatt ved en rekke nasjonale og internasjonale utstillinger, og jobber i tillegg til eget kunstnerisk virke som freelance produsent og kurator.

Hjørdis Kurås har utviklet IKT-kurs for enslige mindreårige asylsøkere med støtte fra Atelier Nord, Norsk kulturråd og Utlendingsdirektoratet.

Kurås har tidligere vært styremedlem i UKS og Oslo Kunstforening, og initiert de kunstnerdrevne galleriene Galleri Barbara Hansen og 33 basement.

Eksterne lenker 
 www.cpcproject.net kursets nettsider
 Grenselaust nettprosjekt» Norsk kulturråd, 22. juni 2009 
 «Selvbevisst mytologisering» Billedkunst] 5. februar 2008
 Intervju i Billedkunst 5. februar 2008
 «Operaen nedtagget» Dagsavisen, 4. april 2008
 «VIF-sang uønsket i vest» NRK, 23. februar 2007
 «Sex-tabuene forsvinner» Aftenposten, 30. november 2005

Norske kunstnere
Åram oppvekstsenter

Åram oppvekstsenter er en offentlig grunnskole i Vanylven kommune i Møre og Romsdal.

Skolen tar imot elever fra 1. til 7. trinn.

Skoler i Vanylven
Barneskoler i Møre og Romsdal
Eidså skule

Eidså skule er en offentlig grunnskole i Vanylven kommune i Møre og Romsdal.

Skolen tar imot elever fra 1. til 4. trinn.

Referanser

Skoler i Vanylven
Barneskoler i Møre og Romsdal
Røykenvik

Røykenvik ligger ved Randsfjorden langs fylkesvei 34. Stedet er et gammelt sentrum (se under historie) og ligger 3 km nord for tettstedet Brandbu i tidligere Brandbu kommune, fra 1962 i Gran kommune.

Eldre historie
De historiske sporene i Røykenvik går langt tilbake i tid. Mest kjent er nok historien om Halvdan Svarte som gikk gjennom isen og druknet i år 860. Gravhauger, gravfelt, middelalderkirketuft på Næs og mange fornminnefunn vitner om en fordums storhetstid helt tilbake til i jernalder og middelalder.

Nyere historie

Røykenvik var et viktig kommunikasjonsknutepunkt for jernbane og dampskipstrafikk på Randsfjorden. Første dampskip kom i 1837. I dampskipstidas gullalder fra 1896 – 1902 lå passasjertallet mellom 20 – 30 000 pr. år. Første butikk i Røykenvik var knyttet til Næs Brænderi og startet i 1863. Her var også tidlig posthus.

Jernbanen fra Oslo kom til Røykenvik i 1900. Her ved endestasjonen dannet det seg et lite sentrum og handelsvirksomhet – «Tråkka» med stasjonsbygning, lokomotivstall, godshus, to hoteller, butikker og dampskipsbrygge. Røykenvikbanen, som var en sidebane til Gjøvikbanen, ble nedlagt i 1957. Det siste dampskipet var å se i 1965.

Røykenvik tok del i tømmerfløtingen på Randsfjorden. Hele vika kunne om våren være full av tømmer. Noe av tømmeret ble transportert med jernbane, mens en mye ble slept i tømmergrimer av slepebåten «Rond» til Jevnaker. Noe av tømmeret ble tatt hånd om av Røykenvik Sag og Høvleri, som lå litt sør for stasjonsområet. I dag er det bare lagerbygget som står igjen. 

I tiden etter krigen har området gradvis fått en mer beskjeden betydning, mens tettstedene i Viggadalen har fått sterk vekst. I dag står bare lokomotivstallen, pakkhuset, bryggerhuset og kølbua igjen. I lokomotivstallen ligger restaurant Lokstallen eid av Benedikte Ferner. Pakkhuset inneholder «Cafe Oskar II» og et lite vikingtidsmuseum. Kølbua inneholder en kiosk. Stasjonsområdet er nå en del av småbåthavna. I nordkant av vika ligger Næs Brenneri, med særegne selskapslokaler (inventar fra brennevinsproduksjonstiden). 

Fra Røykenvik er det utsikt vestover mot Nes kirke ute på odden. Den er sognekirke i Brandbu sogn og ble innviet i 1730, som erstatning for en kirke fra middelalderen.

Litteratur

Eksterne lenker 
 Røykevik omtale i markadatabasen

Bosetninger i Gran
Magasinkomfyr

En magasinkomfyr er en eldre elektrisk komfyr der en av platene er utformet som en stor jernsylinder som står ned i ovnen. Over denne er et karakteristisk tykt lokk.

Magasinkomfyren ble i Norge populær fra ca midten av 30-tallet da elektristetsnettene begynte å blir tilstrekkelig kraftige til å kunne levere nok effekt til at en kunne begynne å benytte elektrisitet i husholdning ut over bare belysning. Imidlertid var det forsatt begensninger på toppeffekt. Denne kunne være regulert ved tariff og overforbruk eller ved en direkte strømbegrenser som ved vippetariff. I magasinkomfyren er den ene plata konstruert som en jernsylinder med diameter ca 20 cm og høyde ca 20 cm. Dette gir en vekt på 20 – 30 kg og stor varmekapasitet. Denne sylinderen var montert inn i komfyren omgitt av isolasjon og med et tykt, isolerende lokk. Høyden på «magasinplata» førte til at stekeovnen kom lavere i ovnen enn hva som er vanlig i dag. Med den store varmekapasiteten ble hovedplata holdt varm døgnet rundt med en gjennomsnittlig lav effekt. Ved bruk brukte en gjerne den varme magasinplata til oppkok og de øvrige platene for videre koking.

Da elektrisitetsnettene ble kraftigere dimensjonert gikk magasinkomfyren ut av bruk på midten av 60-tallet.

Det samme prinsippet diskuteres i dag (2010) i form av en større varmtvannsbeholder som «lades» med billigere nattstrøm og som holder hele dagen.

En norsk variant er vannkomfyren. Her magasineres varmen i et vannvolum.

Eksterne lenker 
Vannkomfyr «Saxegaard» fra 1920 ved Norsk teknisk museum

Elektrisk husholdningsutstyr
Kjøkkenutstyr
Glesnes skule

Glesnes skule er en offentlig grunnskole i Øygarden kommune i Vestland. Skolen tar imot elever fra 1. til 7. trinn.

Det første skolehuset på Glesnes stod ferdig i 1891. På 1920-tallet ble det oppført ny skolestue etter tegning fra daværende ordfører Arne Bakke, men denne brant ned under andre verdenskrig. Dagens skolebygg stod ferdig i 1951. I 1980 ble det oppført to nye bygg med gymnastikksal, sløydsal og bibliotek.

Referanser 	

Utdanning i Øygarden
Barneskoler i Vestland
Utdanningsinstitusjoner etablert i 1894
Skogsvåg skule

Skogsvåg skule er en offentlig grunnskole i Øygarden kommune i Vestland. Skolen tar imot elever fra 1. til 7. trinn.

Det første skolehuset på Skogsvåg ble oppført i 1898. Dagens skolebygg ble oppført i 1997 og påbygd i 2015 for å kunne ta imot økt elevantall som følge av at Pollen skule ble nedlagt.

Referanser 

Utdanning i Øygarden
Barneskoler i Vestland
Utdanningsinstitusjoner etablert i 1898
Stranda skule

Stranda skule er en offentlig grunnskole i Øygarden kommune i Vestland fylke.

Skolen tar imot elever fra 1. til 7. trinn. Skolebygningene er dimensjonert for tilsammen 350 elever. Skolen ble tatt i bruk i 1984, men hadde en større utbygging i 2012–2013 for å kunne ta imot elever fra andre skoler som kommunen la ned.

Bildegalleri

Referanser

Eksterne lenker

 Stranda skules hjemmesider. Besøkt 5. januar 2020.

Utdanning i Øygarden
Barneskoler i Vestland
Telavåg skule

Telavåg skule var en offentlig grunnskole i Øygarden kommune i Vestland. Skolen tar imot elever fra 1. til 7. trinn. Skolen ble nedlagt i 2015, i 2022 ble den eldste delen av bygget sanert.

Det første skolehuset i Telavåg stod ferdig i 1891. På 1920-tallet ble det oppført ny skolestue etter tegning fra daværende ordfører Arne Bakke, men dette ble i 1942 jevnet med jorden i likhet med alle andre bygninger i Telavåg da nazistene kompromitterte nordsjøfarten som ble organisert fra bygden. Dagens skolebygg stod ferdig i 1951.

Referanser 	

Utdanning i Øygarden
Barneskoler i Vestland
Utdanningsinstitusjoner etablert i 1891
Opphør i 2015
Sund ungdomsskule

Sund ungdomsskule er en offentlig grunnskole i Øygarden kommune i Vestland. Skolen tar imot elever fra 8. til 10. trinn.

Skolen stod ferdig i 1961 og var da både barne- og ungdomsskole for skolekretsene Kleppe og Stranda som var slått sammen. Da Stranda skule ble oppført på nabotomten ble skolen gjort om til en ren ungdomsskole for hele kommunen.

Referanser 

Utdanning i Øygarden
Ungdomsskoler i Vestland
Utdanningsinstitusjoner etablert i 1966
Haukås skole

Haukås skole er en kommunal barneskole ved Breistein i Åsane bydel i Bergen kommune. Skolen har plass til 350 elever.

Referanser

Eksterne lenker 
 Bergen byleksikon på nett, om Haukås skole

Barneskoler i Bergen
Åsane